31. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 55 της 27 Μαρτ./4 Απρ. 1959 Περί συνεχίσεως εισπράξεως της επί της τιμής των εισιτηρίων των ιδιωτικών λεωφορείων των παραλλήλων προς την Η.Ε.Μ. λεωφορειακών γραμμών επιβληθείσης προσαυξήσεως. Έχον υπ' όψιν: α)Την παρ. 2 του άρθρ. 5 του Ν.Δ. 3777/57 "περί τροποποιήσεως και συμπληρώσεως διατάξεων της Νομοθεσίας "περί των προσόντων των Δήμων και Κοινοτήτων και του Δημοτικού και Κοινοτικού Κώδικος" καθ' ην η ισχύς της υπό του άρθρου μόνου του Ν.Δ. 3601/1956 οριζομένης προσαυξήσεως επί της τιμής των εισιτηρίων των λεωφορείων της Ηλεκτρικής Εταιρείας Μεταφορών (Η.Ε.Μ.) και των παραλλήλων λεωφορειακών γραμμών έληξε την 31.12.1958. β)Την υπ' αριθ. 17/26.1.1959 πράξιν ημών, δι' ης ενεκρίθη όπως συνεχισθή η είσπραξις της ως άνω προσαυξήσεως επί της τιμής των εισιτηρίων των ιδιωτικών λεωφορείων των κινουμένων παραλλήλως προς την Η.Ε.Μ. μέχρι της 31 Μαρτ. 1959. γ)Την από 23.3.1959 εισήγησιν του επί των Συγκοινωνιών Υφυπουργού. δ)Την ανάγκην, όπως μη διακοπή η είσπραξις της προσαυξήσεως ταύτης μέχρι της νομοθετικής ρυθμίσεως της επιβολής της, αποφασίζει: Εγκρίνει, όπως συνεχισθή από 1ης Απρ. 1959 η είσπραξις της επί της τιμής των εισιτηρίων των ιδιωτικών λεωφορείων των παραλλήλων προς την Η.Ε.Μ. λεωφορειακών γραμμών επιβληθείσης προσαυξήσεως, δυνάμει του άρθρ. 1 του Ν.Δ. 2513/1953, των μεταγενεστέρων τροποποιήσεων αυτού, ως και της παρ. 2 του άρθρ. 5 του Ν.Δ. 3777/1957, μέχρι της νομοθετικής ρυθμίσεως ταύτης. Προς τούτο εξουσιοδοτεί τον επί των Συγκοινωνιών Υφυπουργόν, όπως δι' αποφάσεως εντέλληται την συνέχισιν της εισπράξεως ταύτης. Η ισχύς της παρούσης, κυρωθησομένης νομοθετικώς, άρχεται από της δημοσιεύσεώς της εις την Εφημερίδα της Κυβερνήσεως. Εκδόσαν προς τούτο την υπ' αριθ. 55 παρούσα πράξιν του. (Μετά την σελ. 318,08(α) Σελ. 318,09 Έσοδα Δήμων και Κοινοτήτων 3.Ζ.α.28-31 3.Ζ.α.31 Έσοδα Δήμων και Κοινοτήτων 